הדיסק. אלי: (מתייפח כמו ילד) אל תלכי כבר. עוד קצת. אוסי: אני לא רוצה לחשוב שזאת הייתה טעות שנפגשנו. בבקשה אל תיתן לי ללכת כשאתה ככה. בכל זאת היה גם יופי בפגישה הזאת, בוא נלך עם טעם טוב. אלי: אל תעזבי אותנו. אוסי: זה לא מה שישאיר טעם טוב. אלי: (מתחיל להתעשת ולהירגע לאיטו) זה כל מה שיש לי לומר.  אוסי: נו אלי, אני הולכת. בבקשה תיפרד ממני יפה. (פאוזה) אתה לא רוצה להגיד לי שלום יפה? אנחנו נפרדים. זהו. אולי לא נתראה יותר בחיים. בטוח יש לך מילים אחרונות שאתה רוצה להגיד לי. אלי: חלמתי עלייך השבוע. חלמתי שאנחנו באיזו חופשה בשוויץ או איפהשהוא בהרים. ויורד שלג. את לבושה חם - עם מעיל וצעיף והכול, ואני בגופייה ותחתונים וקופאות לי הביצים. אנחנו מטפסים על איזה הר ואת מתקדמת מהר מדיי. אני לא מצליח לעמוד בקצב שלך וצועק לך לעצור, ואת לא עוצרת וקוראת "בוא כבר! די להתבכיין!" בשלב מסוים אני כבר לא יכול להמשיך יותר, ואני נופל שדוד על השלג שצורב לי את הגוף. את לא קולטת בכלל שנפלתי וממשיכה להתקדם למעלה עד שאני לא רואה אותך יותר. ובדיוק שאני כבר חושב שזהו ושכבר איבדתי אותך לתמיד, אני שומע אותך קוראת מתוך הלבן